paragraph_text: Usavršavanjem od drevne čaturange igra je poprimala današnji oblik. Nastala je u 15. stoljeću u kada se 1497. godine pojavilo prvo tiskano djelo o šahu koje je napisao španjolski šahist Lusena. Njegovo djelo su nastavili u 16. i 17. stoljeću Španjolac Ruy Lopez de Segura i Talijani Giulio Cesare Polerio i Gioachino Greco, sve dok u 18. stoljeću francuski šahovski majstor Louis-Charles Mahé de La Bourdonnais sa svojim djelom "analyse des Échecs" nije postavio temelje suvremenoj šahovskoj teoriji.